ddrg/super_eurlex huggingface dataset:
Official Journal L 079 , 22/03/2002 P. 0016 - 0017



KOMISIJAS REGULA (EK) Nr. 510/2002 (2002. gada 21. marts), ar kuru groza Regulas (EK) Nr. 75/2002, Nr. 93/2002, Nr. 107/2002, Nr. 111/2002 un Nr. 112/2002, ar ko nosaka importa standartvērtības dažu augļu un dārzeņu iekļuves cenas noteikšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1994. gada 21. decembra Regulu (EK) Nr. 3223/94 par sīki izstrādātiem noteikumiem augļu un dārzeņu importa režīma piemērošanai 1, kurā jaunākie grozījumi izdarīti ar Regulu (EK) Nr. 453/2002 2, un jo īpaši tās 4. panta 1. punktu, tā kā: (1) Ar Komisijas Regulām (EK) Nr. 75/2002 3, Nr. 93/2002 4, Nr. 107/2002 5, Nr. 111/2002 6 un Nr. 112/2002 7 nosaka importa standartvērtības tomātu iekļuves cenas noteikšanai. (2) Šo regulu pielikumos ir konstatēta kļūda. Tāpēc minētās regulas ir jākoriģē. (3) Regulas (EK) Nr. 3223/94 4. panta 3. punktā ir paredzēts, ka tad, ja attiecīgās izcelsmes produktam nav spēkā importa standartvērtība, tad jāpiemēro importa standartvērtību vidējā vērtība, kas ir spēkā šim produktam. Minētā vidējā vērtība attiecīgi ir jāpārrēķina, ja viena no tajā ietilpstošajām importa standartvērtībām tiek koriģēta. (4) Attiecīgajai personai jāpieprasa koriģētās importa standartvērtības piemērošana, lai to nepiemērotu ar atpakaļejošu datumu, lai šī persona nenonāktu neizdevīgā stāvoklī, IR PIEŅĒMUSI ŠO REGULU. 1. pants Importa standartvērtības, ko piemēro tomātiem, kuri uzskaitīti pielikumos Regulām (EK) Nr. 75/2002, Nr. 93/2002, Nr. 107/2002, Nr. 111/2002 un Nr. 112/2002, aizstāj ar šīs regulas pielikuma tabulā uzskaitītajām importa standartvērtībām. 2. pants Pēc attiecīgās personas lūguma muitas punkts, kurā ir reģistrēts ievedums, atmaksā daļu no muitas nodokļa par tomātiem, kuru izcelsme ir attiecīgajās trešās valstīs un kuri ir laisti brīvā apgrozībā koriģēto regulu piemērošanas laika posmā. Atmaksas pieteikumi jāiesniedz ne vēlāk kā trīs mēnešus pēc tam, kad ir stājusies spēkā šī regula, un tiem jāpievieno deklarācija par attiecīgā ieveduma laišanu brīvā apgrozībā. 3. pants Šī regula stājas spēkā 2002. gada 22. martā. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. martā Komisijas vārdā Komisijas loceklis Franz FISCHLER 1 OV L 337, 24.12.1994., 66. lpp. 2 OV L 72, 14.3.2002., 9. lpp. 3 OV L 16, 18.1.2002., 1. lpp. 4 OV L 17, 19.1.2002., 18. lpp. 5 OV L 19, 22.1.2002., 1. lpp. 6 OV L 20, 23.1.2002., 2. lpp. 7 OV L 21, 24.1.2002., 1. lpp. PIELIKUMS (EUR/100 kg) Regula KN kods Valsts kods Importa standartvērtība (EK) Nr. 75/2002 0702 00 00 052 116,2 204 111,3 212 110,5 624 74,0 999 103,0 (EK) Nr. 93/2002 0702 00 00 052 98,6 204 108,5 212 110,5 624 74,0 999 97,9 (EK) Nr. 107/2002 0702 00 00 052 121,9 204 102,1 212 121,5 624 74,0 999 104,9 (EK) Nr. 111/2002 0702 00 00 052 65,8 204 96,0 212 121,5 999 94,4 (EK) Nr. 112/2002 0702 00 00 052 111,8 204 93,2 212 121,5 999 108,8
Oficiālais Vēstnesis L 228 , 24/08/2002 Lpp. 0008 - 0009



Padomes regula (EK) Nr. 1515/2002 (2002. gada 19. augusts), ar kuru groza Regulu (EK) Nr. 348/2000, ar ko piemēro galīgo antidempinga maksājumu par dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 384/96 (1995. gada 22. decembris) par aizsardzību pret importu par dempinga cenām no valstīm, kas nav Eiropas Kopienas dalībvalstis [1], un jo īpaši tās 8. pantu, ņemot vērā Komisijas priekšlikumu, kas iesniegts pēc apspriešanās ar Padomdevēju komiteju, tā kā: A. IEPRIEKŠĒJĀ PROCEDŪRA (1) Komisija 1998. gada 19. novembrī [2] uzsāka antidempinga procedūru, cita starpā, par Ukrainas izcelsmes dzelzs un neleģētā tērauda bezšuvju cauruļvadu un cauruļu ("attiecīgais ražojums") importu. (2) Šīs antidempinga procedūras rezultātā 2000. gada februārī ar Padomes Regulu (EK) Nr. 348/2000 [3] noteica antidempinga maksājumu, lai novērstu dempinga zaudējumus radošo ietekmi. (3) Tajā pašā laikā ar Lēmumu 2000/137/EK [4] Komisija apstiprināja kopīgās cenu saistības līdz zināmam apjomam, iekļaujot pasākumus, kas paredzēti triju Ukrainas ražotāju eksportētāju – Dnepropetrovsk Tube Works ("DTW"), Nikopol Pivdennotrubny Works (kas vēlāk pārveidota par Nikopolsky Seamless Tube Plant, "Niko Tube" [5] un Nizhnedneprovsky Tube Rolling Plant ("NTRP") – saistību uzraudzībai. Tādēļ attiecīgo ražojumu importu, ko veica šie ražotāji eksportētāji, atbrīvoja no minētā antidempinga maksājuma. B. BRĪVPRĀTĪGA KOPĪGO SAISTĪBU ATCELŠANA (4) DTW, Niko Tube un NTRP informēja Komisiju par to, ka tie savas kopīgās saistības vēlas atcelt. Tādēļ ar Komisijas Lēmumu 2002/669/EK [6] minēto uzņēmumu nosaukumi ir svītroti no to uzņēmumu saraksta, kuru saistības pieņēma saskaņā ar Lēmuma 2000/137/EK 1. pantu. C. GROZĪJUMI REGULĀ (EK) Nr. 348/2000 (5) Ņemot vērā iepriekš minēto un saskaņā ar Padomes Regulas (EK) Nr. 384/96 8. panta 9. punktu, attiecīgi ir jāgroza Regulas (EK) Nr. 348/2000 2. panta 4. punkts un ražotājiem eksportētājiem jānosaka atbilstīga antidempinga maksājuma likme, kas piemērojama saskaņā ar Regulas (EK) Nr. 348/2000 1. panta 2. punktu (38,5 %), IR PIEŅĒMUSI ŠO REGULU. 1. pants Regulas (EK) Nr. 348/2000 2. panta 4. punktā doto tabulu aizstāj ar šādu tabulu. "Valsts | Ražotājs | TARIC papildu kods | Horvātija | Zeljezara Sisak d.d., Sisak | A064" | 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. augustā Padomes vārdā — priekšsēdētājs P. S. Møller [1] OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2238/2000 (OV L 257, 11.10.2000., 2. lpp.) [2] OV C 353, 19.11.1998., 13. lpp. [3] OV L 45, 17.2.2000., 1. lpp. [4] OV L 46, 18.2.2000., 34. lpp. [5] OV C 198, 13.7.2001., 2. lpp. [6] OV L 228, 24.8.2002., 20. lpp. --------------------------------------------------
Oficiālais Vēstnesis L 077 , 20/03/2002 Lpp. 0007 - 0007



Komisijas Regula (EK) Nr. 493/2002 (2002. gada 19. marts), ar ko groza Padomes Regulu (EEK) Nr. 2771/75 par olu tirgus kopīgo organizāciju un Padomes Regulu (EEK) Nr. 2777/75 par mājputnu gaļas tirgus kopīgo organizāciju attiecībā uz dažu produktu kombinētās nomenklatūras kodiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 5. februāra Regulu (EEK) Nr. 234/79 par kopējā muitas tarifa nomenklatūras pielāgošanas procedūru, ko izmanto lauksaimniecības produktiem [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 2. panta 1. punktu, tā kā: (1) Ar Komisijas 2001. gada 6. augusta Regulu (EK) Nr. 2031/2001, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [3], groza kombinēto nomenklatūru dažiem produktiem. (2) Attiecīgi jāgroza I pielikums Padomes 1975. gada 29. oktobra Regulai (EEK) Nr. 2771/75 par olu tirgus kopīgo organizāciju [4], kurā jaunākie grozījumi izdarīti ar Komisijas Regulu (EK) Nr. 1516/96 [5], un 1. panta 1. punktu Padomes 1975. gada 29. oktobra Regulā (EEK) Nr. 2777/75 par mājputnu gaļas tirgus kopīgo organizāciju [6], kurā jaunākie grozījumi izdarīti ar Komisijas Regulu (EK) Nr. 2916/95 [7]. (3) Šie grozījumi jāpiemēro no Regulas (EK) Nr. 2031/2001 piemērošanas dienas. (4) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2771/75 I pielikumā rindu "190530 | Saldie cepumi; vafeles" | aizstāj ar šādu: "190531 | Saldie cepumi" | un "190532 | Vafeles" | 2. pants Regulas (EEK) Nr. 2777/75 1. panta 1. punktā KN kodus 02109071 un 02109079 aizstāj ar KN kodiem 02109971 un 02109979. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 19. martā Komisijas vārdā — Komisijas loceklis Franz Fischler [1] OV L 34, 9.2.1979., 2. lpp. [2] OV L 349, 31.12.1994., 105. lpp. [3] OV L 279, 23.10.2001., 1. lpp. [4] OV L 282, 1.11.1975., 49. lpp. [5] OV L 189, 30.7.1996., 99. lpp. [6] OV L 282, 1.11.1975., 77. lpp. [7] OV L 305, 19.12.1995., 49. lpp. --------------------------------------------------
Oficiālais Vēstnesis L 043 , 14/02/2002 Lpp. 0013 - 0013



Komisijas Regula (EK) Nr. 265/2002 (2002. gada 13. februāris), ar kuru groza Regulu (EEK) Nr. 2742/90, ar ko paredz sīki izstrādātus noteikumus par to, kā piemērot Padomes Regulu (EEK) Nr. 2204/90 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 24. jūlija Regulu (EEK) Nr. 2204/90, ar ko paredz papildu vispārējus noteikumus par piena un piena produktu tirgus kopīgo organizāciju attiecībā uz sieru [1], kurā jaunākie grozījumi izdarīti ar Regulu (EK) Nr. 2583/2001 [2], un jo īpaši tās 5. pantu, tā kā: (1) Regulas (EEK) Nr. 2204/90 3. panta 3. punkts nosaka sankciju gadījumos, kad siera ražošanā ir bez atļaujas lietoti kazeīni un/vai kazeināti; Kopienas sankcija ir vienāda ar 110 % no starpības starp 100 kilogramu kazeīnu un/vai kazeinātu izgatavošanai vajadzīgā vājpiena vērtības, ko nosaka sausā vājpiena tirgus cena, no vienas puses, un kazeīnu un kazeinātu tirgus cena, no otras puses. (2) 4. panta 1. punkts Komisijas Regulā (EEK) Nr. 2742/90 [3], kurā jaunākie grozījumi izdarīti ar Regulu (EK) Nr. 78/96 [4], nosaka summu EUR 183 par 100 kg, kas jāmaksā par siera ražošanā bez atļaujas izmantotajiem kazeīna un/vai kazeīnāta daudzumiem, ņemot vērā kazeīnu un kazeinātu cenas, kuras reģistrētas tirgos 1995. gada otrajā pusē; šī summa jāsamazina, ņemot vērā sausā vājpiena tirgus cenu un kazeīnu un kazeinātu tirgus cenu, kas reģistrēta 2001. gada pēdējā ceturksnī. (3) 2001. gada pēdējā ceturksnī tirgos reģistrētās cenas ir EUR 206,96 par 100 kg sausā vājpiena un EUR 562,00 par 100 kg kazeīnu un kazeinātu. (4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2742/90 4. panta 1. punktu aizstāj ar šādu: "1. Summa, kas jāmaksā saskaņā ar Regulas (EEK) Nr. 2204/90 3. panta 3. punktu, ir EUR 65,00 par 100 kilogramiem kazeīnu un/vai kazeinātu, ņemot vērā sausā vājpiena cenu un kazeīnu un kazeinātu cenu, kura 2001. gada pēdējā ceturksnī reģistrēta tirgū." 2. pants Šī regula stājas spēkā piektajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 13. februārī Komisijas vārdā — Komisijas loceklis Franz Fischler [1] OV L 201, 31.7.1990., 7. lpp. [2] OV L 345, 29.12.2001., 6. lpp. [3] OV L 264, 27.9.1990., 20. lpp. [4] OV L 15, 20.1.1996., 15. lpp. --------------------------------------------------
Oficiālais Vēstnesis L 025 , 30/01/2003 Lpp. 0037 - 0037



Komisijas Regula (EK) Nr. 159/2003 (2003. gada 29. janvāris), ar kuru groza Regulu Nr. 2377/2002, ar ko atver Kopienas tarifu kvotu iesala miežu ievedumiem no trešām valstīm un paredz šīs kvotas pārvaldīšanu, kā arī atkāpjas no Padomes Regulas (EK) Nr. 1766/92 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1666/2000 [2], un jo īpaši tās 12. panta 1. punktu, tā kā: (1) Ar Regulu (EK) Nr. 2377/2002 [3] atver importa tarifu kvotu 50000 tonnām iesala miežu, uz ko attiecas KN kods 10030050. Šo KN kodu izveidoja īpašajās Urugvajas kārtas sarunās, un tas attiecas uz HS kodu 100300. Lai nepieļautu praktiskas problēmas muitas darbā, ievedot iesala miežus atbilstīgi šai kvotai, jāizmanto HS kods 100300, kas attiecas uz iesala miežiem. (2) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2377/2002 2. panta 1. punktu aizstāj ar šādu: "1. Ar šo atver importa tarifu kvotu 50000 tonnām iesala miežu, uz ko attiecas HS kods (ex) 100300 un ko paredzēts izmantot tāda alus ražošanai, kuru iztur mucās ar dižskābarža skaidām." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 2003. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 29. janvārī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 193, 29.7.2000., 1. lpp. [3] OV L 358, 31.12.2002., 95. lpp. --------------------------------------------------
Oficiālais Vēstnesis L 109 , 01/05/2003 Lpp. 0012 - 0012



Komisijas Regula (EK) Nr. 763/2003 (2003. gada 30. aprīlis), ar ko groza Regulu (EK) Nr. 2768/98 par atbalsta shēmu attiecībā uz olīveļļas privātu uzglabāšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1513/2001 [2], un jo īpaši tās 12.a pantu, tā kā: (1) Padomes 1998. gada 20. jūlija Regulas (EK) Nr. 1638/98, ar ko groza Regulu Nr. 136/66/EEK par eļļu un tauku tirgus kopīgas organizācijas izveidi [3], kurā jaunākie grozījumi izdarīti ar Regulu (EK) Nr. 1513/2001 [4], 5. pants paredz Regulas Nr. 136/66/EEK 12.a pantu atcelt no 2004. gada 1. novembra, nevis 2001. gada 1. novembra, tādējādi pieļaujot pagarināt piemērošanas termiņu konkrētiem tirgus pasākumiem, tostarp privātas uzglabāšanas atbalsta shēmai. Minētais 12.a pants paredz, ka nopietnu tirgus traucējumu dēļ konkrētos Kopienas reģionos var īstenot atbalsta shēmu attiecībā uz olīveļļas privātu uzglabāšanu. (2) Lai nodrošinātu par nefasētas neapstrādātas olīveļļas privātu uzglabāšanu līgumu darbību līdz 2004. gada 31. oktobrim, attiecīgi jāgroza 1. panta 2. punkts Komisijas Regulā (EK) Nr. 2768/98 [5], kurā jaunākie grozījumi izdarīti ar Regulu (EK) Nr. 1081/01 [6]. Juridiskās noteiktības labad, šis regulas noteikums jāpiemēro no 2001. gada 1. novembra. (3) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2768/98 1. panta 2. punktā datumu "2001. gada 31. oktobris" aizstāj ar "2004. gada 31. oktobris". 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2001. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. aprīlī Komisijas vārdā — Komisijas loceklis Franz Fischler [1] OV 172, 30.9.1966., 3025./66. lpp. [2] OV L 201, 26.7.2001., 4. lpp. [3] OV L 210, 28.7.1998., 32. lpp. [4] OV L 210, 28.7.1998., 32. lpp. [5] OV L 346, 21.12.1998., 14. lpp. [6] OV L 149, 2.6.2001., 17. lpp. --------------------------------------------------
Oficiālais Vēstnesis L 201 , 08/08/2003 Lpp. 0008 - 0008



Komisijas Regula (EK) Nr. 1409/2003 (2003. gada 7. augusts), ar kuru atkāpjas no Regulas (EEK) Nr. 1915/83 par dažiem sīki izstrādātiem īstenošanas noteikumiem attiecībā uz uzskaites kārtošanu lauku saimniecību ienākumu noteikšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā [1], kurā jaunākie grozījumi izdarīti ar Regulu (EK) Nr. 1256/97 [2], un jo īpaši tās 6. panta 2. punktu, tā kā: (1) Komisijas Regulas (EEK) Nr. 1915/83 [3] 3. pants paredz, ka sadarbības aģentūra nosūta visus saimniecību apgrozījuma pārskatus Komisijai ne vēlāk kā deviņus mēnešus pēc attiecīgā pārskata gada beigām. (2) Ar Komisijas Regulu (EK) Nr.1251/2002 [4] paredz atkāpi no pirmā līdz otram punktam 3. pantā Regulā (EEK) Nr. 1915/83 uz 22 mēnešiem saimniecības apgrozījuma pārskata nodošanai par 2000. un 2001. pārskata gadu. (3) Termiņa pagarinājums ir attaisnots cita starpā ar grozījumu ieviešanu saimniecības apgrozījuma pārskata paraugā. (4) Lai piešķirtu sadarbības aģentūrām vairāk laika pielāgoties jaunajam saimniecības apgrozījuma pārskatam, lietderīgi paredzēt pagarinājumu arī 2002. pārskata gada saimniecības apgrozījuma pārskata nodošanai Komisijai. (5) Pasākumi, kas paredzēti šajā regulā, ir saskaņā ar Kopienas Lauku saimniecību grāmatvedības datu tīkla komitejas atzinumu, IR PIEŅĒMUSI ŠO REGULU. 1. pants Atkāpjoties no pirmā līdz otrajam punktam 3. pantā Regulā (EEK) Nr. 1915/83, 2002. pārskata gadam saimniecības apgrozījuma pārskata nosūtīšanai ir 15 mēneši. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 7. augustā Komisijas vārdā — Komisijas loceklis Franz Fischler [1] OV 109, 23.6.1965., 1859./65. lpp. [2] OV L 122, 16.5.2003., 1. lpp. [3] OV L 190, 14.7.1983., 25. lpp. [4] OV L 183, 12.7.2002., 9. lpp. --------------------------------------------------
Oficiālais Vēstnesis L 268 , 18/10/2003 Lpp. 0061 - 0062



Komisijas Regula (EK) Nr. 1843/2003 (2003. gada 17. oktobrī), ar ko nosaka vērtības samazināšanas procentlikmes, kuras jāpiemēro, ja lauksaimniecības produkti tiek iepirkti 2004. finanšu gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1978. gada 2. augusta Regulu (EEK) Nr. 1883/78, ar ko nosaka vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa [1], kurā jaunākie grozījumi izdarīti ar Regulu (EK) Nr. 1259/96 [2], un jo īpaši tās 8. panta 1.punkta otro teikumu, tā kā: (1) Saskaņā ar Regulas (EEK) Nr. 1883/78 8. pantu, ja iepērk lauksaimniecības produktus, kas tiek uzglabāti valsts intervences noliktavās, tiem jāpiemēro vērtības samazinājums. Vērtības samazināšanas procentlikmes nedrīkst pārsniegt starpību starp katra produkta iepirkšanas cenu un paredzamo realizācijas cenu. (2) Ievērojot Regulas (EEK) Nr. 1883/78 8. panta 3. punktu, Komisija, veicot iepirkumu, var ierobežot vērtības samazinājumu proporcionāli minētajām samazinājuma procentlikmēm, tomēr šī proporcija nedrīkst būt mazāka par 70 % no kopējā vērtības samazinājuma. Dažiem produktiem attiecībā uz 2004. finanšu gadu jānosaka koeficienti, kas intervences aģentūrām jāpiemēro attiecīgo produktu ikmēneša iepirkuma vērtībai, lai aģentūras varētu noteikt vērtības samazinājuma summas. (3) Šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU 1. pants 1. Attiecībā uz pielikumā uzskaitītajiem produktiem, kurus pēc to iepirkšanas valsts intervencei no 2003. gada 1. oktobra līdz 2004. gada 30. septembrim nodod glabāšanā vai pārņem intervences aģentūras, iestādes samazina to vērtību, ņemot vērā attiecīgo produktu iepirkuma cenu un paredzamo realizācijas cenu starpību. 2. Lai noteiktu vērtības samazinājuma summu, intervences aģentūras ik mēnesi iepirkto produktu vērtībai piemēro pielikumā norādītos koeficientus. 3. Šādā veidā noteikto izdevumu summu paziņo Komisijai deklarācijās, ko izstrādā saskaņā ar Komisijas Regulu (EK) Nr. 296/96 [3]. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. oktobrī Komisijas vārdā — Komisijas loceklis Franz Fischler [1] OV L 216, 5.8.1978., 1. lpp. [2] OV L 163, 2.7.1996., 10. lpp. [3] OV L 39, 17.2.1996., 5. lpp. -------------------------------------------------- PIELIKUMS Mēneša iepirkuma vērtībām piemērojamie vērtības samazinājuma koeficienti Produkti | Koeficienti | Mīkstie kvieši maizes cepšanai | – | Mieži | – | Rudzi | 0,20 | Kukurūza | 0,10 | Sorgo | 0,10 | Nelobīti rīsi | 0,40 | Spirts | 0,65 | Sviests | 0,45 | Sausais vājpiens | 0,20 | Liellopu ceturtdaļas | 0,25 | Liellopu gaļa bez kauliem | 0,25 | --------------------------------------------------
Oficiālais Vēstnesis L 318 , 03/12/2003 Lpp. 0009 - 0010



Komisijas Regula (EK) Nr. 2119/2003 (2003. gada 2. decembris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1210/2003 (2003. gada 7. jūlijs) par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu [1], kurā grozījumi izdarīti ar Regulu (EK) Nr. 1799/2003 [2], un jo īpaši tās 11. panta b) apakšpunktu, tā kā: (1) Regulas (EK) Nr. 1210/2003 III pielikumā uzskaitītas Irākas iepriekšējās valdības fiziskās un juridiskās personas, valsts iestādes, sabiedrības, aģentūras un organizācijas, uz kurām attiecas līdzekļu un saimniecisko resursu iesaldēšana saskaņā ar minēto regulu. (2) Sankciju komiteja, kas izveidota ar ANO Drošības padomes Rezolūciju 661 (1990), 2003. gada 21. novembrī nolēma grozīt to Irākas iepriekšējās valdības fizisko un juridisko personu, valsts iestāžu, sabiedrību, aģentūru un organizāciju sarakstu, uz kurām jāattiecina līdzekļu un saimniecisko resursu iesaldēšana. Tādēļ attiecīgi jāgroza III pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 1210/2003 III pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 2. decembrī Komisijas vārdā — Komisijas loceklis Christopher Patten [1] OV L 169, 8.7.2003., 6. lpp. [2] OV L 264, 15.10.2003., 12. lpp. -------------------------------------------------- PIELIKUMS " III PIELIKUMS Regulas 4. pantā minēto Irākas iepriekšējās valdības valsts iestāžu, sabiedrību un aģentūru, kā arī fizisku un juridisku personu, iestāžu un organizāciju saraksts 1. Irākas Centrālā banka, Rashid Street, Baghdad, Iraq. Papildus informācija: bijušais vadītājs bija Dr Issam El Moulla HWEISH; biroji Mosul un Basra. 2. Iraq Re-insurance Company, Al Khalani Square, Baghdad, Iraq. 3. Rasheed Bank (alias a) Al-Rashid Bank; b) Al Rashid Bank; c) Al-Rasheed Bank); PO Box 7177, Haifa Street, Baghdad, Iraq vai Al Masarif Street, Baghdad, Iraq. 4. Rafidain Bank (alias Al-Rafidain Bank), Rashid Street, Baghdad, Iraq. Papildus informācija: biroji Irākā, Apvienotajā Karalistē, Jordānijā, Apvienotajos Arābu Emirātos, Jemenā, Sudānā un Ēģiptē. 5. Iraqi Airways Company (alias a) Iraq Airways Company; b) Iraqi Airways; c) Iraq Airways; d) IAC; e) I.A.C.). " --------------------------------------------------